Калі па выніках сустрэчы ў Хельсінкі будуць нейкія зрухі і гэта станоўча паўплывае на развіццё адносін Расіі з Захадам і ЗША, то гэта будзе на карысць і Беларусі- лічыць Сяргей Рахманаў. Гэта абумоўлена стратэгічным узроўнем адносін паміж Беларуссю і Расіяй, структурай эканомік дзвюх краін, якія завязаны адна на адну. Паводле яго слоў, узаемадзеянне з Расіяй мае для Беларусі прынцыповае значэнне, але і Беларусь для Расійскай Федэрацыі не проста палітычны саюзнік, а партнёр, які можа ў значнай ступені дапамагаць забяспечваць эканамічную бяспеку Расіі. Таму становішча ў Расіі ўплывае на сітуацыю ў Беларусі, адзначыў сенатар. 